د هند د انتظام لاندې کشمیر کې پولیس د "جعلي خبرونو" په لړ د دوو خبریالانو تحقیقات شروع کړي
د هند د انتظام لاندې کشمیر د پولیس مشر وېجی کمار رویټرز خبري ادارې ته وویل په مسرت زهره د هندوستان خلاف هلې ځلو د مخنیوي قانون دلاندې په فېس بک او سوشل میډیا د ملک په ضد مواد په خپرولو مقدمه جوړه کړی شوي ده
واشنګټن — د هندوستان د انتظام لاندې کشمیر کې پولیس د "جعلي خبرونو" خپرولو په لړ کې د دوو خبریالانو تحقیقات شروع کړي دي. دا په داسې حال کې چې په سیمه کې د تېرو څو میاشتو راهسې د امینت سخت اقدامات پرځای کړی شوي دي. د هند د انتظام لاندې کشمیر د پولیس مشر وېجی کمار رویټرز خبري ادارې ته وویل په مسرت زهره د هندوستان خلاف هلو ځلو د مخنیوي قانون لاندې په فېس بک او سوشل میډیا د ملک په ضد مواد په خپرولو مقدمه جوړه کړی شوي ده. مسرت زهره خبریاله فوټوګرافره ده او د یو شمیر خبري ادارو دپاره کار کوي. رویټرز وايي د کوم قانون لاندې چې په مسرت زهره مقدمه درج کړی شوي ده دغه قانون نېشنل انوسټیګېشن اېجنسي نومې حکومتي ادارې ته اختیار ورکوي چې څوک هم ترهګر وبولي او تحقیقات یې شروع کړي. پولیس خبریالا لا په رسمي ډول نه ده ګرفتاره کړې. په فېس بک د زهره پوسټونو ته په اشاره وېجی کمار وویل دغه لیکل ولس راپارولی شي، امن او امان خرابولی شي او د ملک خلاف د هلو ځلو ستاینه کوي. رویټرز وايي په سوشل ميډیا په خپلو ورستي پوسټونو کې زهره په حکومت د سېنسرشپ یا د رای په ازادۍ د قدغن، په کشمیر کې په د وسله والو په مسله، کرونا وایرس او د کشمیر د ښکله ‌ذکر کړی دی. د رپورټ ترمخه زهره د ګل، دوشنبې، په ورځ په یو پوسټ کې وویل "دوی ما خاموشه کول او فشار اچول غواړي چې په کشمیر کې زورول شویو خلک غږونه او قیصې راوباسم." تېرکال هندوستان د خپل انتظام لاندې کشمیر په دوو برخو کې وویشلو او د سیمې خصوصي خپلواکه حېثیت یې ختم کړو چې دا رنګ کشمیر د نور هندوستان سره ضم شي. د کشمیر خصوصي حېثیت د ختمولو سره سم هندوستان په سیمه کې د امنیت سخت اقدامات پرځای کړل، په انټرنېټ، په مواصلاتي نظام او حرکت یې قدغنونه ولګول او په لویه شمېر کې امنیتي ځواکونه یې وګمارل. پولیس مشر وېجی کمار رویټرز خبري ادارې ته وویل د ورځپاڼې هندو خبریال پیرزاده عاشق هم رابلل شوی و. پولیس افسر وویل خبریال تېره هفته په پولیس مقابله کې د دوو وسله والو د وژل کېدو په اړه "جعلي خبرونه" چاپ کړي وو. دي هندو ورځپاڼې مامورینو په دې اړه څه نه دي ویلي. وېجی کمار وویل وسله والو او د پولیس د نښتې په اړه د خبریال تفصیلات غلط وو او د ضلعۍ انتظاميي غږ په رپورټ کې نه و شامل کړی شوی. کشمیر پرېس کلب د خبریالانو په اړه د پولیس د تحقیقاتو غندنه وکړه او وه وېل پولیس خبریالانو ویروي.